ไดโนเสาร์แร็พเตอร์ไม่ได้ล่าเหยื่อเป็นฝูง
ไดโนเสาร์กลุ่มแร็พเตอร์ (Deinony-chus antirrhopus) เป็นหนึ่งใน ไดโนเสาร์ ที่ได้รับความนิยมในหนังเรื่องจูราสสิก พาร์ค โดยในเรื่องใช้ชื่อว่าเวโลซีแร็พเตอร์ (Veloci-raptors) ผู้ชมจะเห็นว่าไดโนเสาร์กลุ่มนี้เป็นยอดนักล่าที่ฉลาดเฉลียว ล่าเหยื่อกันเป็นฝูงคล้ายกับฝูงหมาป่าแต่มีหลักฐานใหม่ชี้ให้เห็นว่านักล่าอย่างเวโลซีแร็พเตอร์ล่าเหยื่อแบบเดี่ยวๆคล้ายกับมังกรโคโมโดหรือจระเข้ในปัจจุบัน นักบรรพชีวินวิทยาด้านสัตว์มีกระดูกสันหลังและผู้อำนวยการพิพิธภัณฑ์วิทยาศาสตร์ไวส์ เอิร์ธ ไซเอนซ์ แห่งมหาวิทยาลัยวิสคอนซิน ออชคอช ในสหรัฐอเมริกา ระบุว่าไดโนเสาร์แร็พเตอร์ไม่ได้ล่าสัตว์เป็นฝูงเหมือนกับหมาป่า จากการศึกษาฟันของไดโนเสาร์ Deinonychus ที่เคยมีชีวิตอยู่ในทวีปอเมริกา เหนือในยุคครีเตเชียสประมาณ 115-108 ล้านปีก่อน พบว่าไดโนเสาร์กลุ่มนี้และญาติของพวกมันอย่างจระเข้ มักจะไม่ล่าสัตว์เป็นกลุ่มและไม่ค่อยล่าเหยื่อที่มีขนาดใหญ่กว่าตัวเองนอกจากนี้ การวิเคราะห์ไอโซโทปที่เสถียร ของคาร์บอนและออกซิเจนเพื่อให้ได้แนวคิดเกี่ยวกับอาหารและแหล่งน้ำของสัตว์ดังกล่าว พบว่าฟันที่เล็กที่สุดและฟันที่มีขนาดใหญ่ไม่มีค่าไอโซโทปคาร์บอนเฉลี่ยเท่าเดิม แสดงว่าพวกมันกินอาหารที่แตกต่างกัน ซึ่งหมายความว่าช่วงวัยเด็กของพวกมันไม่ได้ถูกเลี้ยงดูกินอาหารจากผู้ใหญ่.
ไดโนเสาร์กลุ่มแร็พเตอร์ เป็นหนึ่งใน ไดโนเสาร์ ที่ได้รับความนิยมในหนังเรื่องจูราสสิก พาร์ค โดยในเรื่องใช้ชื่อว่าเวโลซีแร็พเตอร์ ผู้ชมจะเห็นว่าไดโนเสาร์กลุ่มนี้เป็นยอดนักล่าที่ฉลาดเฉลียว 
โลกโศภิน,ไดโนเสาร์,แร็พเตอร์,จูราสสิก พาร์ค,ยอดนักล่า,มังกรโคโมโด,สหรัฐอเมริกา,การศึกษา